caption_reference_description: Glubb (t.h.) med Kong Abdullah (t.v.) den 19. juli 1951, dagen før kongen blev snigmyrdet.
context_page_description: Generalløjtnant Sir John Bagot Glubb, KCB, CMG, DSO, OBE, MC, KStJ, KPM, kendt som Glubb Pasha, var en britisk soldat og officer, der mellem 1939 og 1956 opbyggede og ledte den transjordanske Arabiske legion som øverstbefalende. Under 1. verdenskrig gjorde han tjeneste i Frankrig.
context_section_description: John Glubb blev født i Preston i Lancashire og blev uddannet på Cheltenham College og blev herefter i 1915 optaget i det britiske militærkorps Royal Engineers, hvor han gjorde tjeneste i Frankrig på Vestfronten, hvor hans kæbe blev knust. Efter afslutningen af 1. verdenskrig blev han i 1920 udsendt til Mandatområdet i Mesopotamien (det nuværende Irak), der var administreret af Storbritannien under Folkeforbundets overhøjhed. I 1922 blev han udstationeret i Ramadi. 
hierarchical_section_title: John Bagot Glubb / Biografi
page_title: John Bagot Glubb